60. ΑΠΟΦΑΣΗ ΥΠΟΥΡΓΟΥ  ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ Αριθ. οικ. 84498/2579 της 13/28 Δεκ. 1990 (ΦΕΚ Β΄ 810) Σύσταση Γραφείων Περιβάλλοντος στις Νομαρχίες. Έχοντας υπόψη τις διατάξεις: 1.Του άρθρ. 2 παρ. 4 και 5 του Νόμ. 51/1975 «περί αναδιοργανώσεως των Δημοσίων Υπηρεσιών» (ΦΕΚ 125Α). 2.Του Π.Δ. 910/1977 «Οργανισμός Υπουργείου Δημοσίων Έργων» (ΦΕΚ 19Α). 3.Του άρθρ. 23 παρ. 1 του Νόμ. 1558/85 «Κυβέρνηση και Κυβερνητικά Όργανα» (ΦΕΚ 137Α). 4.Τις υπηρεσιακές ανάγκες, αποφασίζουμε: 1.Συνιστούμε Γραφείο Περιβάλλοντος σε κάθε Διεύθυνση Πολεοδομίας και σε κάθε Τμήμα Πολεοδομίας και Πολεοδομικών Εφαρμογών των Νομαρχιών της Χώρας. 2.Στην αρμοδιότητα εκάστου Γραφείου υπάγονται τα θέματα που αφορούν: α)Την εκτέλεση προγραμμάτων μέτρησης, δειγματοληψίας, καταγραφής, και αξιολόγησης των διαφόρων ρύπων. Κατ’ εξαίρεση, η αρμοδιότητα αυτή ασκείται για μεν τις Νομαρχίες της Αττικής από τις Κεντρικές Υπηρεσίες του Υπουργείου Περιβάλλοντος, Χωροταξίας και Δημοσίων Έργων, για δε τη Νομαρχία Θεσσαλονίκης από τις υπηρεσίες του Υπουργείου Μακεδονίας-Θράκης. β)Η έγκριση και θεώρηση μελετών περιβαλλοντικών επιπτώσεων καθώς και η εισήγηση στον οικείο Νομάρχη για έγκριση περιβαλλοντικών όρων επί έργων ή δραστηριοτήτων. γ)Ο έλεγχος τήρησης περιβαλλοντικών όρων. Υπουργείο Χωροταξίας Οικισμού και Περιβάλλοντος 23.Α.αα.57 23.Α.αα.58-61 Υπουργείο Χωροταξίας Οικισμού και Περιβάλλοντος δ)Η εισήγηση για την επιβολή διοικητικών κυρώσεων με βάση τις αρμοδιότητές τους. ε)Η υλοποίηση προγραμμάτων προστασίας περιβάλλοντος. 3.Το Γραφείο υπάγεται στον Προϊστάμενο των παραπάνω Υπηρεσιών. 4.Του Γραφείου προΐσταται υπάλληλος κατηγορίας ΠΕ των κλάδων Πολιτικών Μηχανικών, Αρχιτεκτόνων Μηχανικών, Ηλεκτρολόγων Μηχανολόγων Μηχανικών, Αγρονόμων Τπογράφων Μηχανικών, Χημικών Μηχανικών, Μεταλλειολόγων Μηχανικών, Χημικών, Βιολόγων, Φυσικών, Φυσιογνωστών, Γεωλόγων, Γεωπόνων, Δασολόγων. 